cyanic-selkie/wikianc huggingface dataset:
სპორტი იაპონიაში
სპორტი იაპონიაში იაპონური კულტურის მნიშვნელოვანი ნაწილია. ქვეყანაში პოპულარულია როგორც ტრადიციული, (სუმო და საბრძოლო ხელოვნებები) ისე დასავლეთიდან შემოსული (ბეისბოლი და ფეხბურთი) სპორტის სახეობები.
ქვეყნის ეროვნულ სპორტად მიჩნეულია სუმო. ქვეყანას კალათბურთი ამერიკელებმა, XIX საუკუნეში გააცნეს. სატელევიზიო რეიტინგისა და მაყურებლის გათვალისწინებით, ქვეყნის უდიდესი პროფესიონალური სპორტული ლიგაა ნიპონის პროფესიონალური ბეისბოლის ლიგა. ქვეყანაში აგრეთვე გავრცელებულია საბრძოლო ხელოვნების შემდეგი სახეობები: ძიუდო, კარატე და თანამედროვე კენდო. ქვეყანაში ფეხბურთმა განსაკუთრებული პოპულარობა 1992 წელს იაპონიის პროფესიონალური საფეხბურთო ლიგის დაარსების დღიდან მოიპოვა. სხვა პოპულარული სპორტის სახეობებია: ფიგურული სრიალი, რაგბი, გოლფი, რბოლა, განსაკუთრებით კი ავტორბოლა.
პოპულარული სპორტის სახეობები
ქვეყანაში ბევრი პოპულარული სპორტის სახეობაა უცხოეთიდან შემოსული. ძნელია იპოვოთ სპორტი, რომელსაც იაპონიაში არ თამაშობენ. იმპორტირებული სპორტის ელემენტებით მათ რამდენიმე ახალი სპორტის სახეობაც კი შექმნეს.
ბეისბოლი
ბეისბოლი ისტორიულად, ქვეყანაში ყველაზე პოპულარული სპორტის სახეობაა. იაპონიაში სპორტის ეს სახეობა 1872 წელს ჰორაც ვილსონმა დანერგა (იგი ტოკიოში, კაისეის სკოლაში ასწავლიდა). პირველი ბეისბოლის გუნდი დაარსდა 1878 წელს და სახელად ეწოდა „Shimbashi Athletic Club“. მას შემდეგ იგი პოპულარულ სპორტის სახეობას წარმოადგენს. იაპონურად ითქმის როგორც 野球 (やきゅう; yakyū).
ფეხბურთი
იაპონიაში ფეხბურთი ერთ-ერთი პოპულარული სპორტის სახეობაა. იაპონური ფეხბურთის მმართველი ორგანოა იაპონიის ფეხბურთის ასოციაცია (JFA). აღნიშნული ორგანიზაცია მართავს ქალთა, კაცთა და ფუტსალის ეროვნულ ნაკრებებს.
ფეხბურთი იაპონიაში მეიძის ეპოქაში, ო-იატოი გაიკოკუჯინმა შემოიტანა და გაავრცელა. იაპონიის პირველ საფეხბურთო კლუბად მიიჩნევა 1917 წელს დაარსებული ტოკიო შუკუ-დანი, რომელიც ამჟამად ტოკიოს პრეფექტურ სამოყვარულო ლიგაში ასპარეზობს.
1920-იან წლებში ქვეყანაში ჩამოყალიბდა საფეხბურთო ასოციაციები, რეგიონალური ტურნირები უნივერსიტეტებსა და სკოლებში (განსაკუთრებით ტოკიოში). 1930-იან წლებში ჩამოყალიბდა იაპონიის ეროვნული საფეხბურთ ნაკრები. ნაკრებმა ჩინეთის წინააღმდეგ მატჩის ანგარიშით 3:3 დასრულებით, მოიგო მათი პირველი ტიტული შორეული აღმოსავლეთის ჩემპიონატის თამაშებში. იაპონიის ეროვნული ნაკრები აგრეთე ასპარეზობდა 1936 წელს ბერლინში გამართლ ოლიმპიადაში, სადაც გუნდმა საკუთარი ოლიმპიურ თამაშებში პირველი გამარჯვება, შვედეთის წინააღმდეგ გამართულ შეხვედრაში მოიპოვეს (3:2).
იაპონიის ეროვნული საფეხბურთ ნაკრები საერთაშორისო დონეზე ძალიან წარმატებულია: აზპარეზობდა 1998, 2002, 2006, 2010, 2014 და 2018 წლების მსოფლიო საფეხბურთო ჩემპიონატებში. მათ საუკეთესო შედეგი 2002, 2010 და 2018 წლების ჩემპიონატებში, მეორე რაუნდში გასვლაა. იაპონიის ეროვნული ნაკრები აგრეთე ასპარეზობდა ექვს AFC აზიის თასში; გუნდმა ჩემპიონობა 1992, 2000, 2004 და 2011 წლებში გამართულ ჩემპიონატებში მოიპოვა. გუნდის უმაღლესი რეიტინგი მსოფლიოში 1998 წლის თებერვალში დაფიქსირდა (მე-9 ადგილი). იაპონია ასპარეზობს ბევრ სხვა საფეხბურთო ღონისძიებაში, მათ შორისაა: კონფედერაციების თასი, აღმოსავლეთ აზიის საფეხბურთო ჩემპიონატი და კოპა ამერიკა.
სქოლიო
კატეგორია:სპორტი იაპონიაში
ლობერა-დე-ონსელია
ლობერა-დე-ონსელია (Lobera de Onsella, Lobera d'Onsella) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის სინკო-ვილიასის კომარკის შემადგენლობაში. ფართობი — 32,17793 კმ². მოსახლეობა — 26 კაცი (2020 წ.).
სქოლიო
კატეგორია:სარაგოსის მუნიციპალიტეტები
სერატა-ნოუე (ლეოვის რაიონი)
რესურსები ინტერნეტში
კატეგორია:ლეოვის რაიონის სოფლები
უილიამ ჰოლდენი
უილიამ ჰოლდენი (William Holden; 17 აპრილი, 1918 — 12 ნოემბერი, 1981) — ამერიკელი მსახიობი. 50-იანი წლების ერთ-ერთი ყველაზე ცნობილი და მაღალანაზღაურებადი მსახიობი.
რესურსები ინტერნეტში
კატეგორია:ამერიკელი მსახიობები კატეგორია:დაბადებული 1918 კატეგორია:გარდაცვლილი 1981 კატეგორია:ოსკარის მფლობელი კინომსახიობები
ილარიონ ხაზარაძე
1960 წელს დაამთავრა თბილისის სახელმწიფო უნივერსიტეტი. კალათბურთის თამაში დაიწყო 1948 წელს თბილისის პიონერთა და მოსწავლეთა სასახლის სპორტულ სკოლაში მწვრთნელ თამარ გეგელაშვილთან. 1955-1965 წლებში გამოდიოდა თბილისის „დინამოში“. საბჭოთა კავშირის ჩემპიონატის ვერცხლის პრიზიორი (1960, 1961), სსრკ ხალხთა სპარტაკიადის ვიცეჩემპიონი (1959) და მესამე პრიზიორი (1956), თბილისის ნაკრების შემადგენლობაში ქალაქების ტურნირში გამარჯვებული (1959), ევროპის ჩემპიონთა თასის მფლობელი (1962), „დინამოს“ საერთაშორისო ტურნირებისა და საქართველოს მრავალგზის ჩემპიონი. დაჯილდოებულია ღირსების ორდენით.
სანქალანი (აღსუ)
რესურსები ინტერნეტში
კატეგორია:აღსუს რაიონის სოფლები
კანტემიროვსკაია (მოსკოვის მეტრო)
კანტემიროვსკაია (Кантемировская) — მოსკოვის მეტროპოლიტენის სადგური. მდებარეობს ზამოსკვორეცკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1984 წელს.
რესურსები ინტერნეტში
კატეგორია:მოსკოვის მეტროსადგურები
ლონგარესი
ლონგარესი (Longares, Longars) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-კარინიენის კომარკის შემადგენლობაში. ფართობი — 45,963015 კმ². მოსახლეობა — 883 კაცი (2020 წ.).
სქოლიო
კატეგორია:სარაგოსის მუნიციპალიტეტები
მენსტრუალური ციკლი
მენსტრუალური ციკლი — ჰორმონების წარმოებასა და ქალის რეპროდუქციული სისტემის საშვილოსნოსა და საკვერცხეების სტრუქტურაში მიმდინარე ბუნებრივი ცვლილებების წყება, რომელიც შესაძლებელს ხდის დაორსულებას. საკვერცხეების ციკლი მართავს კვერცხუჯრედების წარმოებასა და გამოთავისუფლებას, ასევე ესტროგენისა და პროგესტერონის ციკლურ გამოთავისუფლებას. საშვილოსნოს ციკლი ამზადებს და ინარჩუნებს საშვილოსნოს ლორწოვან გარსს, რომ ის განაყოფიერებული კვერცხუჯრედის მისაღებად იყოს მზად. ეს ციკლები თანადროული და კოორდინირებულია და ისინი, ჩვეულებრივ, ზრდასრული ქალის სხეულში 21-დან 35 დღემდე გრძელდება, საშუალოდ 28 დღე, და მეორდება ქალის ცხოვრების დაახლოებით 30-45 წლის განმავლობაში.
ლიტერატურა
კატეგორია:მენსტრუალური ციკლი კატეგორია:რეპროდუქციული სისტემა
იაულის რაიონი (ხაუხა)
იაულის რაიონი (Distrito de Yauli) — რაიონი პერუში, ხუნინის რეგიონის ხაუხის პროვინციაში. მდებარეობს ზღვის დონიდან 3 400 მეტრზე. 2007 წლის მონაცემებით, მოსახლეობა 1 718 ადამიანს შეადგენდა, სიმჭიდროვე 18 ადამიანი კმ²-ზე. ფართობი 93.15 კმ²-ია.
რესურსები ინტერნეტში
კატეგორია:ხუნინის რეგიონის რაიონები კატეგორია:ხაუხის პროვინციის რაიონები
იური ოსიპოვი
იური ოსიპოვი (დ. 16 მარტი, 1937, სტალინგრადი) — საბჭოთა მოფარიკავე. მსოფლიო ჩემპიონატის მეორე პრიზიორი გუნდურ პირველობაში (1957), მსოფლიო ჩემპიონი გუნდურ პირველობაში (1962, ბუენოს აირესი). ახალგაზრდებს შორის მსოფლიო ჩემპიონატის მესამე პრიზიორი პირად შეჯიბრებაში (1957), მსოფლიო უნივერსიადის ჩემპიონი (1959), მეორე (1961) და მესამე პრიზიორი (1963). სსრკ სამგზის ჩემპიონი გუნდურ ჩათვლაში (57, 60, 62), ორგზის მეორე (1957, 62 — პირადში) და ორგზის მესამე (1960 გუნდურში, 63 — პირადში) პრიზიორი. სსრკ თასის მფლობელი (1960). 1959 წლის მელბურნის ოლიმპიური თამაშების მონაწილე.
სქოლიო
კატეგორია:დაბადებული 16 მარტი კატეგორია:დაბადებული 1937 კატეგორია:რუსი მოფარიკავეები
ვაგინალური გამონადენი
ვაგინალური გამონადენი — სითხის, უჯრედებისა და ბაქტერიების ნარევი, რომელიც ასველებს და იცავს ვაგინას. ამ ნარევსს მუდმივად აწარმოებენ ვაგინისა და საშვილოსნოს ყელის უჯრედები და ის სხეულს ვაგინის შესასვლელიდან ტოვებს. გამონადენის შემადგენლობა, რაოდენობა და ხარისხი განსხვავდება ინდივიდებს შორის და ის შეიძლება შეიცვალოს როგორც მენსტრუალური ციკლის, ასევე სქესობრივი და რეპდორუქციული განვითარების განმავლობაში.
ნორმალურ ვაგინალურ გამონადენს შეიძლება ჰქონდეს თხელი, წყლის მსგავსი შემადგენლობა ან უფრო სქელი და წებოვანი და ის შეიძლება იყოს უფერული ან თეთრი ფერის. ნორმალური ვაგინალური გამონადენი შეიძლება დიდი მოცულობის იყოს, თუმცა, როგორც წესი, მას არ აქვს ძლიერი სუნი და არ იწვევს ქავილს ან ტკივილს. მართალია, გამონადენის უმეტესობა ფიზიოლოგიურად მიიჩნევა და სხეულის ნორმალურ ფუნქციონირებას ასახავს, გამონადენში ზოგიერთი ცვლილება შეიძლება ინფექციაზე ან სხეულში მიმდინარე სხვა პათოლოგიურ პროცესზე მიანიშნებდეს.
იმ ინფექციებს შორის, რომლებმაც შეიძლება ვაგინალურ გამონადენში ცვლილებები გამოიწვიოს, შედის ვაგინის სოკოვანი ინფექციები, ბაქტერიული ვაგინოზი და სქესობრივი გზით გადამდები ინფექციები. უჩვეულო გამონადენის მახასიათებლები დამოკიდებულია გამომწვევ მიზეზზე, თუმცა ყველაზე ხშირი მახასიათებლებია ფერის ცვლილება, ცუდი სუნი, ქავილი, წვა ან ტკივილი სქესობრივი აქტის დროს.
სქოლიო
კატეგორია:ვაგინა კატეგორია:სხეულის სითხეები
Dookie
Dookie — ამერიკული პანკ-როკ ჯგუფ Green Day-ს მესამე სტუდიური ალბომი. გამოვიდა 1994 წლის 1 თებერვალს, Reprise Records-ზე. ჩაიწერა პროდიუსერ რობ კავალოსთან ერთად. იგი კომერციულად წარმატებული იყო, მოხვდა Billboard 200-ის #2 პოზიციაზე და შვიდი ქვეყნის ჩარტშიც წარმატება იქონია. RIAA-მ ალბომს მიანიჭა ალმასის სტატუსი, 10 მილიონი გაყიდული ასლისთვის.
სქოლიო
კატეგორია:1994 წლის ალბომები კატეგორია:Green Day-ს ალბომები კატეგორია:Reprise Records-ის ალბომები
Pentatonix
Pentatonix (შემოკლებით PTX) — ამერიკული აკაპელა გუნდი არლინგტონიდან (ტეხასი). მასში შედის ხუთი ვოკალი: სკოტ ჰოინგი, კირსტინ მალდონადო, კევინ ოლუსოლა, ავი კაპლანი და მიჩ გრასი. ჯგუფი უმეტესწილად ასრულებს პოპ-მუსიკის ჟანრის სიმღერებს. იგი ცნობილი გახდა 2011 წელს, როდესაც გაიმარჯვა The Sing-Off-ის მესამე სეზონში, რომელიც გადიოდა ტელეკომპანია NBC-ზე. ჯგუფმა მოიგო 200 000 დოლარის ოდენობის ჯილდო და მოიპოვა კონტრაქტი ლეიბლ Sony Music-თან. მათ აგრეთვე შექმნეს YouTube-არხი, სადაც ტვირთავენ საკუთარ ვიდეოებს. ამ არხს ამჟამად ჰყავს 13 მილიონი გამომწერი და დაგროვებული აქვს 2.4 მილიარდი ნახვა. გამოწერების სტატისტიკის მიხედვით, იგი YouTube-ზე მეცამეტე ადგილზეა. კოლექტივის მიერ Daft Punk-ისადმი მიძღვნილმა ვიდეომ 2017 წლის შუა პერიოდში 240 მილიონი ნახვა დააგროვა.
სქოლიო
კატეგორია:ამერიკული ვოკალური ჯგუფები კატეგორია:გრემის ჯილდოს მფლობელები კატეგორია:2011 წელს ჩამოყალიბებული ჯგუფები კატეგორია:RCA Records-ის შემსრულებლები
ქარხემიშის ბრძოლა
ქარხემიშის ბრძოლა — ბრძოლა ერთი მხრივ, ეგვიპტისა და ასურეთის და, მეორე მხრივ, ბაბილონეთის ჯარებს შორის ძვ. წ. 605 წელს ქალაქ ქარხემიშთან, მდინარე ევფრატის დასავლეთ ნაპირზე (სირია-თურქეთის თანამედროვე საზღვარზე). ბრძოლა ბაბილონელების გამარჯვებით დასრულდა და გადამწყვეტი მნიშვნელობა ჰქონდა ძველი ახლო აღმოსავლეთის ისტორიაში. ბრძოლის ამბები მოთხრობილია ბრიტანეთის მუზეუმში დაცულ „ნაბუქოდონოსორის ქრონიკაში“ და მოხსენიებულია ძველი აღთქმის წიგნებში („წინასწარმეტყველება იერემიასი“, „წიგნი მეორე ნეშტთა“), ასევე აღწერილია იოსებ ფლავიუსთან.
მხარეთა მდგომარეობა ქარხემიშის ბრძოლამდე
ძვ. წ. 626 წელს ბაბილონელებმა ასურელებისგან დამოუკიდებლობას მიაღწიეს და ასურეთის იმპერიის ტერიტორიების ხარჯზე საკუთარი სამფლობელოების გაფართოებას შეუდგნენ. ძვ. წ. 612 წელს ბაბილონელების, მიდიელების, სკვითებისა და სხვათა კოალიციამ ასურეთის დედაქალაქი ნინევია დაიპყრო, ძვ. წ. 609 წელს კი მისი ახალი სატახტო ქალაქი ჰარანიც აიღო. ასურეთის საბოლოო განადგურება ბაბილონეთის მეფე ნაბოპალასარმა თავის ძეს, ნაბუქოდონოსორს მიანდო. ამ დროისთვის წყაროებიდან უკვე გამქრალია ასურეთის ბოლო ცნობილი მეფე აშურუბალიტ II. ასურელების ჯარების ნაშთებმა თავი მოიყარეს ჰარანის აღმოსავლეთით, მდინარე ევფრატის დასავლეთ ნაპირზე მდებარე ქალაქ ქარხემიშში, სადაც ეგვიპტელ მოკავშირეებს უნდა შეერთებოდნენ. ამ პერიოდში ასურელებსა და ევფრატის ნაპირებზე განლაგებულ ეგვიპტურ ჯარს შორის ბრძოლები უკვე მიმდინარეობდა. ნაბოპალასარმა ქალაქი ქიმუხუ (შესაძლოა იგივე ქუმუხი) და რამდენიმე სხვა დასახლება აიღო და ქარხემიშსაც ემუქრებოდა; ეგვიპტელებმა შეძლეს მისი უკუგდება, მაგრამ მხოლოდ დროებით. ჰარანში ასურელების დამარცხების შემდეგ ბაბილონელები მესოპოტამიაში აშკარა უპირატესობას ფლობდნენ. ამიტომ ფარაონ ნეხო II-ის გადაწყვეტილება გაელაშქრა ბაბილონელთა წინააღმდეგ არა მხოლოდ ასურელთა დახმარების სურვილით, არამედ სირიაში ეგვიპტური სიმაგრეების დაცვის აუცილებლობით იყო ნაკარნახები.
ბრძოლა
სწორედ აქ გაიმართა გადამწყვეტი ბრძოლა ძვ. წ. 605 წლის მაისში. ბაბილონელებს მეფისწული ნაბუქოდონოსორი სარდლობდა, ეგვიპტელებს და ასურელებს კი — იოსებ ფლავიუსის მიხედვით — თავად ნეხო, თუმცა ფარაონის უშუალო მონაწილეობა უფრო ძველ წყაროებში მითითებული არ არის: „ნაბუქოდონოსორის ქრონიკა“ ზოგადად ეგვიპტელებს, ძველი აღთქმა კი მხოლოდ „ნეხოს ჯარს“ იხსენიებს. შესაძლოა ბაბილონელები მხოლოდ ეგვიპტური გარნიზონების წინააღმდეგ მოქმედებდნენ და ნაბუქოდონოსორი ნეხოს პირისპირ ბრძოლაში არც შეხვედრია. სავარაუდოდ ბაბილონელებს მოკავშირედ მიდიელები ჰყავდათ; ცნობილია, რომ მიდიელები მხარს უჭერდნენ ნაბუქოდონოსორს ქარხემიშის ბრძოლიდან რამდენიმე წლის შემდეგ ეგვიპტის წაქეზებით აჯანყებული იუდეველების წინააღმდეგ. ქარხემიშის მიდამოებში აღმოჩენილი არქეოლოგიური მასალის საფუძველზე არ გამოირიცხება ორივე მხარეს ბერძენი დაქირავებული მებრძოლების ყოფნაც. ცნობილია ამ პერიოდში ძველბერძენი პოეტის, ალკეოსის ძმის — ანტიმენიდეს მონაწილეობა ნაბუქოდონოსორის ლაშქრობებში.
მოწინააღმდეგეების რიცხოვნება და ბრძოლის მიმდინარეობის დეტალები წყაროებით უცნობია. ბრიტანეთის მუზეუმში დაცული „ნაბუქოდონოსორის ქრონიკის“ ტექსტი მიუთითებს, რომ ბაბილონელებს ქარხემიშში დაბანაკებული მტრის არმიაზე მოულოდნელი შეტევა დასავლეთის მხრიდან, ევფრატის გადალახვის შემდეგ მიუტანიათ. ჩანს, ნაბუქოდონოსორის მიზანი ეგვიპტელებისთვის უკანდასახევი გზის მოჭრა და მათი პირდაპირ ბრძოლაში ჩართვის იძულება იყო. შეტაკებაში ეგვიპტელები და ასურელები სასტიკად დამარცხდნენ. უკუქცეულ ეგვიპტელებზე ბაბილონელებმა კიდევ ერთი გამარჯვება მოიპოვეს ჰამასთან (თანამედროვე სირიის დასავლეთი-ცენტრალური ნაწილი) და მიმდებარე ტერიტორია დაიპყრეს. გამარჯვებულმა ნაბუქოდონოსორმა წინსვლა განაგრძო და იერუსალიმს მიადგა, თუმცა ამჯერად იუდეველთა მეფე იოაკიმის მორჩილების პირობით დაკმაყოფილდა და ბაბილონში გაბრუნდა, სადაც მას ახალგარდაცვლილი მამისგან დატოვებული ტახტი ელოდა. ნაბუქოდონოსორმა იუდეა საბოლოოდ ძვ. წ. 601 და 597 წლებს შორის დაიპყრო, რასაც სამშობლოდან იუდეველთა მასობრივი დეპორტაცია მოჰყვა.
შედეგი
ქარხემიშის კამპანიაში და მასთან დაკავშირებულ სხვა ბრძოლებში ოთხი მნიშვნელოვანი ახლოაღმოსავლური სახელმწიფოს (ბაბილონეთი, ეგვიპტე, ასურეთი, იუდეა) მონაწილეობას რეგიონის შემდგომ ბედზე მნიშვნელოვანი გავლენა ჰქონდა. ამ ომით ბოლო მოეღო ასურეთის, როგორც დამოუკიდებელი სახელმწიფოს, არსებობას, დამარცხებული ეგვიპტელებისთვის კი ეს ომი სირია-პალესტინაში გაბატონების ბოლო ცდა აღმოჩნდა. ახლო აღმოსავლეთში უძლიერი სახელმწიფო ბაბილონეთი გახდა.
სქოლიო
კატეგორია:ძველი ახლო აღმოსავლეთი კატეგორია:ძვ. წ. 605 კატეგორია:ბაბილონეთი კატეგორია:ასურეთი კატეგორია:ძველი ეგვიპტის ბრძოლები კატეგორია:ძვ. წ. VII საუკუნის ბრძოლები
თორნიკე თუხარელი
თორნიკე თუხარელი (დ. 9 ნოემბერი, 1991) — ქართველი ფეხბურთელი, შემტევი ნახევარმცველი. სხვადასხვა დროს უთამაშია ქობულეთის „შუქურას“, „გაგრას“, სპარტაკის „ცხინვალისა“ და ფოთის „კოლხეთის“ რიგებში.
სერატა-რეზეში
სერატა-რეზეში (Sărata-Răzeşi) — სოფელი მოლდოვაში, ლეოვის რაიონში. მდებარეობს ზღვის დონიდან 48 მეტრზე. 2004 წლის მონაცემებით, მოსახლეობა 1 369 ადამიანს შეადგენდა.
რესურსები ინტერნეტში
კატეგორია:ლეოვის რაიონის სოფლები
ისრაელის ალმასების ბირჟა
ისრაელის ალმასების ბირჟა — მსოფლიოს ერთ-ერთი გამორჩეული და ყველაზე მსხვილი, მოწინავე ცენტრია ალმასების დამუშავებისა და ბრილიანტებით ვაჭრობის სფეროში. აღნიშნული ალმასების ბირჟა განთავსებულია 4 შენობის კომპლექსში, რამათ განში. ისრაელი ალმასებით ვაჭრობის და ბრილიანტების წარმოების ერთ-ერთი წამყვანი მსოფლიო ცენტრია, ამ მხრივ ის ერთ-ერთ წამყვან ქვეყნად ითვლება.
ისრაელის ალმასების კომპანიები ძვირფასი ხარისხის ალმასის ნედლეულის მსოფლიო მოცულობის მნიშვნელოვან წილს ამუშავებენ. ამ ძვირფასი ქვის დაწახნაგებისა და გაპრიალების აქაურ საწარმოებში, რომლებიც მსოფლიოში მოწინავეებად მიიჩნევა, ალმასის დამუშავების ურთულეს ტექნოლოგიებს იყენებენ, რომელთა დიდი ნაწილი გასაკვირი არა, რომ სწორედ ისრაელშია შექმნილი.
ისრაელშია დიამანტერების ტექნოლოგიური მიღწევები, როგორიცაა: დაწახნაგების ლაზერული დანადგარები, გაპრიალების ავტომატიზებული მოწყობილობები, ავტომატიზებული პროექტირების კომპიუტერული სისტემები და მრავალი სხვა, ეს ყველა მეთოდი დღეისათვის ყველგან გამოიყენება მსოფლიოში.
ისრაელის ალმასების ბირჟა (IDE) 1937 წელს დაარსდა და ამჟამად 3000-მდე წევრს ითვლის, რომლებიც ალმასის ნედლეულის და ბრილიანტების წარმოებას, იმპორტს, ექსპორტს და ვაჭრობას მისდევენ. ბირჟა თავისი წევრებისთვის ქმნის საქმიანობის ისეთ პირობებს, რომ გამყიდველებსაც და მყიდველებსაც საშუალება ჰქონდეთ, მაქსიმალურად კომფორტულ და უსაფრთხო გარემოში განახორციელონ გარიგებები; ეს ეხება როგორც სავაჭრო დარბაზებს, ისე ბირჟის წევრების კერძო ოფისებს.
ალმასების ინდუსტრიიდან ისრაელის ბიუჯეტი მაქსიმალურ შემოსავალს იღებს. ისრაელის ბრილიანტების ბირჟის წლიური ბრუნვა დაახლოებით 10 მილიარდ დოლარს აღწევს. ამ დარგში რა თქმა უნდა ისრაელი ერთ-ერთი მსოფლიო ლიდერია და გარიგებების წლიური რაოდენობა განუხრელად იზრდება.
ბრილიანტები ისრაელის ერთ-ერთი წამყვანი საექსპორტო პროდუქტია. დღეს ეს ქვეყანა არა მარტო ბრილიანტების ერთ-ერთი უმსხვილესი ექსპორტიორია მსოფლიოში, არამედ ალმასის ნედლეულით ვაჭრობის ერთ-ერთი უდიდესი ცენტრიცაა.
ისრაელის ბრილიანტების ბირჟა თავის კლიენტებს ყველანაირ გარანტიას აძლევს ძვირფასი ქვების გაყიდვასა თუ ყიდვასთან დაკავშირებით; მოქმედებს მნიშვნელოვანი ფასდაკლებებიც კომპანიების მხრიდან პოტენციური კლიენტების მოსაზიდად.
აქ შესაძლებელია ნებისმიერი ზომის, ფორმისა და ხარისხის ბრილიანტის შეძენა, იქნება ეს წვრილი, საშუალო, მსხვილი, მრგვალი, ექსტრავაგანტურად ორიგინალური ფორმის თუ სპეციალური დაწახნაგების.
ალმასების ყიდვა-გაყიდვის გარიგება მთელ მსოფლიოში მთავრდება ხელის ჩამორთმევით და ორი სიტყვით ივრითზე: „მაზალ უბრახა“. ამ სიტყვებით გარიგების მონაწილეები ერთმანეთს ლოცავენ და წარმატებას უსურვებენ.
IDE-ს უზარმაზარი სავაჭრო მოედანი 2 დარბაზისგან შედგება (პირველი განკუთვნილია ალმასებისთვის, მეორე კი ბრილიანტებისთვის). მისი საერთო ფართობი 2,5 ათას კვადრატულ მეტრს უტოლდება. სავაჭრო დარბაზებში ყოველდღიურად ასობით დიამანტერი დებს გარიგებებს ურიცხვ უცხოელ მყიდველთან, რომლებიც ალმასებისა და ბრილიანტების შესაძენად მსოფლიოს ყველა კუთხიდან ჩამოდიან სწორედ ისრაელში.
რესურსები ინტერნეტში
კატეგორია: ისრაელის ეკონომიკა კატეგორია: ისრაელის ტურიზმი
მესალოჩა
მესალოჩა  — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-კარინიენის კომარკის შემადგენლობაში. ფართობი — 60,637735 კმ². მოსახლეობა — 233 კაცი (2020 წ.).
სქოლიო
კატეგორია:სარაგოსის მუნიციპალიტეტები
სურახანი (აღსუ)
სურახანი  (Suraxanı) — სოფელი აზერბაიჯანში, აღსუს რაიონში. მოსახლეობის რაოდენობა —   	151 კაცი.
რესურსები ინტერნეტში
კატეგორია:აღსუს რაიონის სოფლები
კენეთ ბრანა
სერ კენეთ ჩარლზ ბრანა (Sir Kenneth Charles Branagh; ; დ. 10 დეკემბერი, 1960) — ჩრდილოეთ ირლანდიელი მსახიობი, რეჟისორი, პროდიუსერი და სცენარისტი. 2015 წლიდან დრამატული ხელოვნების სამეფო აკადემიის პრეზიდენტი. გადაღებული აქვს უილიამ შექსპირის ნაწარმოებების რამდენიმე კინოადაპტაცია: „ჰენრი V (1989) (რისთვისაც მიიღო ოსკარის ორი ნომინაცია), „აურზაური არაფრის გამო“ (1993), „ოტელო“ (1995), „ჰამლეტი“ (1996) (რისთვისაც მიიღო ოსკარის ნომინაცია საუკეთესო ადაპტირებული სცენარისთვის) „ამაო გარჯა სიყვარულისას“ (2000), „ისე როგორც შენ გიყვარს“ (2006). აგრეთვე რეჟისორია ფილმებისა: „გედის სიმღერა“ (1992), „მერი შელის ფრანკენშტეინი“ (1994), „მაგიური ფლეიტა“ (2006), „გამომძიებელი“ (2007), „თორი“ (2011), „ჯეკ რაიანი: ქაოსის თეორია“ (2014), „კონკია“ (2015), „მკვლელობა აღმოსავლეთ ექსპრესში“ (2017).
როგორც მსახიობი მონაწილეობდა სხვადასხვა ფილმებსა და ტელესერიალებში: „ომის ფორტუნა“ (1987), „პოპულარობა“ (1998), „ველური, ველური დასავლეთი“ (1999), „შეთქმულება (2001), „გზა ელდორადოსაკენ“ (2000), „ჰარი პოტერი და საიდუმლო ოთახი“ (2002), „სითბოს სათავეები“ (2005), „ვალკირია (2008), „როკ–ტალღა“ (2009), „ვალანდერი“ (2008–2016), „ერთი კვირა მერლინთან“ (2011) და „დიუნკერკი“ (2017).
არის ემის და BAFTA-ს ლაურეატი (სამი ნომინაციიდან), ოქროს გლობუსის და აკადემიის ჯილდოს ხუთ-ხუთ გზის ნომინანტი. 2012 წლის 9 ნოემბერს მიენიჭა რაინდი-ბაკალავრის წოდება.
სანამ ეშმაკი გაიგებს, რომ მკვდარი ხარ
სანამ ეშმაკი გაიგებს, რომ მკვდარი ხარ (Before the Devil Knows You're Dead) — სიდნი ლუმეტის უკანასკნელი ფილმი. გამოვიდა 2007 წელს. სათაური მოდის ირლანდიური ანდაზისგან: „შენ შეგიძლია სამოთხეში მოხვდე ნახევარი საათით, სანამ ეშმაკი გაიგებს, რომ მკვდარი ხარ“. ფილმში არათანმიმდევრული თხრობის ხერხია გამოყენებული.
სიუჟეტი
ორ ძმას იდეალური დანაშაული აქვს ჩაფიქრებული. მათ უნდა გაძარცვონ საკუთარი მშობლების საიუველირო მაღაზია, რომლის დაცვის სისტემას კარგად იცნობენ. მათ იმედი აქვთ რომ ასეულ ათასობით დოლარს იშოვიან, თანაც იარაღის, ძალადობისა და სისხლისღვრის გარეშე. უმცროსი ძმა ჰენკი შეშინებულია და საქმეში ბობი ლასორდას ჩართავს. ბობი ძარცვის ადგილზე იარაღით მივა და ძმების დედა შემოაკვდება.
მონღოლეთის სახალხო რესპუბლიკა
მონღოლეთის სახალხო რესპუბლიკა (Бүгд Найрамдах Монгол Ард Улс (БНМАУ), Bügd Nairamdakh Mongol Ard Uls (BNMAU)) — სოციალისტური რესპუბლიკა აღმოსავლეთ აზიაში, რომელიც არსებობდა 1924—1992 წლებში. ქვეყანას მონღოლეთის სახალხო რევოლუციური პარტია მართავდა.
ფორმაცია
1691 წლიდან 1911 წლამდე, გარე მონღოლეთს მანჯუ-ცინის დინასტია მართავდა. XX საუკუნის დასაწყისში, ცინის მთავრობამ დაიწყო ე.წ. ახალი პოლიტიკის განხორციელება, რომელიც მიზნად ისახავდა გარე მონღოლეთის ინტეგრაციას. XIX საუკუნეში შიგა მონღოლეთში არეულობის დროს, აკინის კოლონიზაციის განვითარების გამო მონღოლმა არისტოკრატიამ დასახმარებლად რუსეთის იმპერიას მიმართა. 1911 წლის აგვისტოს მონღოლეთის დელეგაცია წავიდა სანქტ-პეტერბურგში და მიიღო გარკვეული დახმარების პირობა. როდესაც დელეგაცია უკან დაბრუნდა, დაიწყო სინხაის რევოლუცია ჩინეთში, რომელმაც საბოლოოდ დაამთავრა დინასტიის მმართველობა ქვეყანაში.
სქოლიო
კატეგორია:მონღოლეთის ისტორია კატეგორია:სოციალისტური სახელმწიფოები კატეგორია:ყოფილი სოციალისტური რესპუბლიკები კატეგორია:ცივი ომის პერიოდის ისტორიული სახელმწიფოები კატეგორია:კომუნისტური სახელმწიფოები
ცარიცინო (მოსკოვის მეტრო)
ცარიცინო (Царицыно) — მოსკოვის მეტროპოლიტენის სადგური. მდებარეობს ზამოსკვორეცკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1984 წელს.
რესურსები ინტერნეტში
კატეგორია:მოსკოვის მეტროსადგურები
იზაბელა როსელინი
იზაბელა ფიორელა ელეტრა ჯოვანა როსელინი (Isabella Fiorella Elettra Giovanna Rossellini; დ. 18 ივნისი, 1952) — იტალო-ამერიკელი მსახიობი, მწერალი, ფილანტროპი და ყოფილი მოდელი, შვედი მსახიობის, ინგრიდ ბერგმანისა და იტალიელი კინორეჟისორის, რობერტო როსელინის, ქალიშვილი. მსახიობის შემოქმედებაში ყველაზე ცნობილი ფილმებია ლურჯი ხავერდი და სიკვდილი მას უხდება. 1996 წელს როსელინმა ფილმში საუკუნის დანაშაული შესრულებული როლისთვის ოქროს გლობუსის ნომინაცია მოიპოვა.
ადრეული ცხოვრება
როსელინი რომში დაიბადა. მისი მშობლები შვედი მსახიობი, ინგრიდ ბერგმანი და იტალიელი კინორეჟისორი, რობერტო როსელინი იყვნენ. იზაბელა რომსა და პარიზში გაიზარდა. მან ლიბერალური კათოლიკური განათლება მიიღო.
ხუთი წლის ასაკში როსელინს აპენდიციტის დიაგნოზი დაუსვეს და ოპერაცია ჩაუტარეს, ხოლო 11 წლის ასაკში მას სქოლიოზი დაუდგინდა, რასაც 18 თვის მანძილზე მკურნალობდა.
19 წლის ასაკში როსელინი ნიუ-იორკში გადავიდა, სადაც ფინჩის კოლეჯში სწავლობდა, პარალელურად კი მთარგმნელად და ტელერეპორტიორად მუშაობდა. აგრეთვე პერიოდულად იტალიურ სატელევიზიო შოუში L'altra Domenica გამოდიოდა. 1979 წელს როსელინი რეჟისორ მარტინ სკორსეზეზე დაქორწინდა, რომელიც ინტერვიუს დროს გაიცნო.
სამოდელო კარიერა
იზაბელამ სამოდელო კარიერა 28 წლის ასაკში დაიწყო, როცა ფოტოგრაფმა ბრიუს ვებერმა იგი ბრიტანული ვოგისთვის, ხოლო ბილ კინგმა ამერიკული ვოგისთვის გადაიღო. კარიერის მანძილზე როსელინს მრავალ ცნობილ ფოტოგრაფთან უმუშავია, მათ შორის არიან რიჩარდ ავედონი, სტივენ მეისელი, ჰელმუტ ნიუტონი, პიტერ ლინდბერგი, ნორმან პარკინსონი, ივ არლონდი, ფრანჩესკო სკავულო და ენი ლეიბოვიცი. მოდელის სურათები დაბეჭდილა ისეთი ჟურნალების გარეკანზე, როგორებიცაა Marie Claire, Harper’s Bazaar, Vanity Fair და Elle. 1988 წელს პარიზის თანამედროვე ხელოვნების მუზეუმში როსელინის ფოტოების გამოფენა სახელწოდებით „ქალის პორტრეტი“ ჩატარდა.
1982 წელს როსელინი ფრანგული კოსმეტიკური ბრენდის, ლანკომის, ექსკლუზიური სპიკმოდელი გახდა. 1996 წელს, 43 წლის მოდელი ბრენდიდან ასაკის გამო გაათავისუფლეს. 2016 წელს ლანკომის ახალმა ხელმძღვანელმა, ფრანსუა ლემანმა, 63 წლის როსელინი ბრენდის გლობალური ამბასადორის პოზიციაზე დანიშნა.
როსელინის ფოტოები გვხვდება მადონას 1992 წლის წიგნში „სექსი“. მოდელმა აგრეთვე მონაწილეობა მიიღო მადონას მუსიკალურ კლიპში სიმღერისთვის Erotica.
სატელევიზიო და კინოკარიერა
1885 წელს როსელინმა მონაწილეობა მიიღო ფილმში თეთრი ღამეები. 1886 წელს მსახიობმა დევიდ ლინჩის ფილმში ლურჯი ხავერდი ღამის კლუბის მომღერლის, დოროთი ვალენსის, როლი შეასრულა, რომელმაც დიდი აღიარება მოუტანა. 1990-იანი წლების პერიოდის როსელინის გამორჩეულ ფილმებს შორისაა რობერტ ზემეკისის 1992 წლის კომედია სიკვდილი მას უხდება და 1994 წლის ბიოგრაფიული დრამა ლუდვიგ ვან ბეთჰოვენის ცხოვრების შესახებ უკვდავი საყვარელი. 1996 წელს იგი ტელესერიალი მეგობრების მესამე სეზონის მეხუთე სერიაში გამოჩნდა. 2003 წელს როსელინმა მონაწილეობა მიიღო ამერიკულ ტელესერიალში ჯაშუში. 2004 წელს მსახიობი მონაწილეობდა ტელესერიალში ზღვამიწეთის ლეგენდა, რომელიც ურსულა ლე გუინის ზღვამიწეთის ციკლის რომანების ადაპტაციას წარმოადგენს.
2007 წელს როსელინმა მონაწილეობა მიიღო სატელევიო შოუს სტუდია 30 ორ ეპიზოდში, რომელშიც მან ალეკ ბოლდუინის პერსონაჟის ყოფილი მეუღლის როლი შეასრულა.
მსახიობმა მონაწილეობა მიიღო დენი ვილნიოვის ნეო-ნუარის ჟანრის ფსიქოლოგიურ თრილერში მტერი, რომელიც 2013 წლის ტორონტოს საერთაშორისო კინოფესტივალზე წარადგინეს.
2011 წელს როსელინი ბერლინის 61-ე საერთაშორისო კინოფესტივალის ჟიურის პრეზიდენტი იყო. 2015 წელს მსახიობი კანის კინოფესტივალის განსაკუთრებული ხედვის სექციის ჟიურის პრეზიდენტი იყო.
როსელინმა მონაწილეობა მიიღო სატელევიზიო სერიალში დახუჭული თვალი, რომელიც 2016-2017 წლებში გამოვიდა.
აქტივიზმი
როსელინი UNICEF-ის აშშ-ის ფონდის ეროვნული წარმომადგენელია.
ჯილდოები
როსელინმა 1987 წელს ფილმში ლურჯი ხავერდი შესრულებული როლისთვის საუკეთესო ქალი მსახიობის კატეგორიაში დამოუკიდებელი სულის ჯილდო მიიღო. 1997 წელს მსახიობი სატელევიზიო სერიალისთვის საუკუნის დანაშაული წარდგენილი იყო ოქროს გლობუსზე. იმავე წელს მან სერიალში ჩიკაგოს იმედი შესრულებული როლისთვის ემის ჯილდოს ნომინაცია მიიღო. 1998 წელს როსელინმა ფილმისთვის დარჩენილი ბარგი ბერლინის 48-ე საერთაშორისო კინოფესტივალზე საპატიო ხსენება დაიმსახურა. 2013 წელს მსახიობმა ბერლინის საერთაშორისო კინოფესტივალის საპატიო ჯილდო, ბერლინალეს კამერა, მიიღო. 2016 წელს როსელინი მონრეალის კვებეკის უნივერსიტეტის საპატიო დოქტორი გახდა.
პირადი ცხოვრება
როსელინი როგორც იტალიის, ასევე აშშ-ის მოქალაქეობას ფლობს.
1979-1982 წლებში მსახიობი დაქორწინებული იყო რეჟისორ მარტინ სკორსეზეზე. 1983 წელს იგი ჯონ ვიედემენზე დაქორწინდა, რომელსაც 1986 წელს გაეყარა. თანაცხოვრების პერიოდში წყვილს ქალიშვილი, ელეტრა როსელინი ვიედემენი, შეეძინა. როსელინს ერთი ვაჟი, რობერტო როსელინი, ჰყავს, რომელიც 1993 წელს იშვილა.
1994-1996 წლებში როსელინი ინგლისელ მსახიობ გარი ოლდმენზე იყო დანიშნული.
სქოლიო
კატეგორია:დაბადებული 1952 კატეგორია:დაბადებული 18 ივნისი კატეგორია:XX საუკუნის იტალიელი ქალი მსახიობები კატეგორია:იტალიელი მოდელები კატეგორია:XXI საუკუნის იტალიელი ქალი მსახიობები
მუელი
მუელი  — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-კარინიენის კომარკის შემადგენლობაში. ფართობი — 79,167282 კმ². მოსახლეობა — 1401 კაცი (2020 წ.).
სერეტენი (ლეოვის რაიონი)
სერეტენი (Sărăteni) — სოფელი მოლდოვაში, ლეოვის რაიონში. მდებარეობს ზღვის დონიდან 66 მეტრზე. 2004 წლის მონაცემებით, მოსახლეობა 775 ადამიანს შეადგენდა.
მუელი
სქოლიო
კატეგორია:სარაგოსის მუნიციპალიტეტები
სერეტენი (ლეოვის რაიონი)
რესურსები ინტერნეტში
კატეგორია:ლეოვის რაიონის სოფლები
Fairchild Semiconductor
Fairchild Semiconductor International, Inc. — ნახევრად გამტარების მწარმოებელი ამერიკული კომპანია, რომელიც იქცა პიონერად ტრანზისტორების და ინტეგრირებული მიკროსქემების წარმოებაში. დაარსდა 1957 წლის 1 ოქტომბერს, როგორც Fairchild Camera and Instrument-ის დივიზია, ქალაქ სან-ხოსეში, კალიფორნიაში.
1959 წელს კომპანიის 8 დამფძუნებლიდან ერთ-ერთმა, კერძოდ, რობერტ ნოისმა შექმნა პირველი ინტეგრირებული მიკროსქემა. ამ შემთხვევამდე ნახევარი წლით ადრე, ჯეკ კილბიმ, Texas Instruments-დან შეიმუშავა გერმანიუმის ინტეგრირებული სქემა. თუმცა ნოისის მოდელი უფრო სასარგებლო აღმოჩნდა მასიური წარმოებისთვის. სწორედ ის გამოიყენება თანამდეროვე ჩიპებში.
1960-იან წლებში კომპანია გახდა ერთ-ერთი წამყვანი ოპერაციული გამაძლიერებლების და სხვა ანალოგური ინტეგრალური სქემების წარმოებაში. მაგრამ, ამავე დროს, Fairchild Camera and Instrument-ის ახალმა განყოფილებამ დაიწყო Fairchild Semiconductor-ის მოქმედებების თავისუფლების შეზღუდვა, რამაც გამოიწვია შიდა კონფლიქტი. შედეგად, „რვიანის“ წევრები და სხვა გამოცდილი თანამშრომლები წავიდნენ Fairchild-დან და დააარსეს საკუთარი კომაპანიები. 1968 წელს რობერტ ნოისმა და გორდონ მურმა თავი გაითავისუფლეს და დააარსეს Intel. ამ დროისთვის Fairchild-ში რჩებოდა მცირე რაოდენობით გამოცდილი მეცნიერი და ინჟინერი.
1975 წელს კომპანიამ გამოსცა 8 ბიტიანი პროცესორი Fairchild F8, თუმცა მას არ მოჰყოლია რაიმე სახის კომერციული წარმატება. აღნიშნული პროცესორი გამოიყენეს Fairchild-ის მიერ შექმნილ სათამაშო კონსოლ Video Entertainment System-ში (VES), რომელსაც მოგვიანებით გადაერქვა სახელი Channel F-ით. ეს იყო პირველი კონსოლი, რომელიც გამოიყენებდა მიკროპროცესორს და ცვლად სათამაშო კარტრიჯს. თავდაპირველად სისტემამ მიაღწია წარმატებას, მაგრამ Atari 2600-ის გამოცემის შემდეგ, კონკურენცია ვერ გაუწია და მისი წარმოება შეწყდა.
1979 წელს Fairchild შეიძინა Schlumberger-მა, ხოლო 1987 წელს მიყიდა National Semiconductor-ს,. მაგრამ 1997 წელს ის გამოეყო ამ უკანასკნელს და იქცა დამოუკიდებელ კომპანიად, შტაბ-ბინით მენში. 1999 წელს მისი აქციები მოექცა ნიუ-იორკის საფონდო ბირჟაზე. 2016 წლის სექტემბერში ის შეისყიდა ON Semiconductor-მა 2.4 მილიარდი დოლარის სანაცვლოდ.
იაუიოსის რაიონი (ხაუხა)
იაუიოსის რაიონი (Distrito de Yauyos) — რაიონი პერუში, ხუნინის რეგიონის ხაუხის პროვინციაში. მდებარეობს ზღვის დონიდან 3 410 მეტრზე. 2007 წლის მონაცემებით, მოსახლეობა 9 570 ადამიანს შეადგენდა, სიმჭიდროვე 470 ადამიანი კმ²-ზე. ფართობი 20.54 კმ²-ია.
რესურსები ინტერნეტში
კატეგორია:ხუნინის რეგიონის რაიონები კატეგორია:ხაუხის პროვინციის რაიონები
შუააზიური კობრა
შუააზიური კობრა (Naja oxiana) — შხამიანი გველი ასპიტისებრთა ოჯახისა. მამალი სიგრძეში 1,6 მ-მდე აღწევს, დედალი ოდნავ მცირეა. გლუვ ქერცლს ზეთისხილისფერი ან ყავისფერი შეფერილობა აქვს. მშვიდ მდგომარეობაში თავი სხეულის დანარჩენი ნაწილისაგან გამოკვეთილი არ არის. ტანი შეუმჩნევლად გადადის თანდათანობით დავიწროებულ კუდში. გაღიზიანების შემთხვევაში შეუძლია წინა ნაწილის ხანგრძლივად წამოწევა და კისრის გაბერვა. ამ დროს სისინებს, ირწევა და თავს მტრის მიმართულებით აბრუნებს. ინდური კობრისაგან განსხვავებით, კისრის გამობერილ ნაწილზე (ე.წ. „ყურებზე) უკანა მხრიდან არ აქვს სათვალის მსგავსი მოხატულობა. მარცხნივ|მინი გავრცელებულია შუა აზიის სამხრეთ ოლქებში: სამხრეთ-დასავლეთ ტაჯიკეთში, სამხრეთ უზბეკეთსა და თურქმენეთში; აგრეთვე ჩრდილო-აღმოსავლეთ ირანში, ჩრდილო-დასავლეთ ავღანეთში, პაკისტანში და ჩრდილოეთ ინდოეთში. გვხვდება მთისწინეთებში, მდინარეთა ხეობებში, ჩვეულებრივ ბუჩქებს შორის, იშვიათად — დანგრეულ ნაგებობებში. ქვიშიან უდაბნოში კობრას ვხვდებით გამაგრებულ ან ნახევრად გამაგრებულ ქვიშებში, ბუჩქნარით დაფარულ და მღრღნელებით მდიდარ ადგილებში. ცნობილია გველის პოვნის შემთხვევები დასახლებულ პუნქტებში, დიდ ქალაქებშიც კი.
ყველაზე მეტად აქტიურები არიან აპრილის შუა ხანებიდან ივნისამდე და სექტემბრიდან ნოემბრის შუა ხანებამდე. ივლისში დედალი დებს 9–19 კვერცხს, საიდანაც ახალი თაობა აგვისტო ბოლოს – სექტემბრის დასაწყისში იჩეკება. შუააზიური კობრა იკვებება მწერებით, ამფიბიებით, ფრინველებით, სხვა ასპიტების მსგავსად, ეტანება გველებსაც, მათ შორის, შხამიანებს.
ადამიანებისა და ცხოველებისათვის წარმოადგენს უთუო საფრთხეს, თუმცა გველგესლასებრთაგან განსხვავებით, ყოველთვის იძლევა გაფრთხილებას იქ ყოფნის შესახებ. მაგრამ უშუალო საფრთხის დროს ელვისებურ შეტევებს ახორციელებს მტრის მიმართულებით, რომელთაგან ერთ-ერთი, როგორც წესი, მთავრდება სამიზნე ნაკბენით. ამასთანავე, გველგესლებისგან განსხვავებით, არ აკეთებენ მყისიერ ნაკბენს, არამედ აშინებენ მტერს ყბების რამდენიმე მანევრით, ვიდრე მასზე ნამდვილად გაიწევდნენ საკბენად. მარცხნივ|მინი|[[სსრკ-ის საფოსტო მარკა, 1977]] კბენის შემდეგ ადგილობრივი მოვლენებია ტკივილი და შეშუპება, თუმცა გველგესლების ნაკბენთან შედარებით უფრო მცირე დოზით. პირველადი დახმარების დროს რეკომენდირებულია „ანტიკობრას“ ან პოლივალენტური გველსაწინააღმდეგო შრატის შეყვანა. სუნთქვის ღრმა დარღვევის დროს აუცილებელია ფილტვების ხელოვნური ვენტილაცია. კობრის შხამი ტოქსიკური პოლიპეპტიდების (ნეიროტოქსინ I, ნეიროტოქსინ II, ციტოტოქსინები), ფერმენტებისა (ფოსფოლიპაზა A2, აცეტილქოლინესტერაზა, ენდორიბონუკლეაზა, დეზოქსირობონუკლეაზა, ფოსფოდიესტერაზა, 5′-ნუკლეოტიდაზა, ოქსიდაზა L-ამინომჟავა, ჰიალურონიდაზა) და სპეციალური ბიოლოგიური თვისებების მქონე ცილების ნარევია. შხამის ტოქსიკურ კომპონენტებს შესწევთ მსხვერპლის პარალიზების მაღალი უნარი.
შხამს იყენებენ გველსაწინააღმდეგო შრატების წარმოებაში. ნეიროტოქსინები გამოიყენება აცეტილქოლინების რეცეპტორების მოლეკულური ორგანიზაციის შესასწავლად, ანტიკომპლემენტარულ ფაქტორებს სამეცნიერო კვლევებში იყენებენ იმუნოდეპრესანტების სახით. შხამის ფერმენტები გამოიყენება ბიოლოგიურ ექსპერიმენტებში. ენდონუკლეაზას და ფოსფოლიპაზა A2-ს უშვებენ კომერციული პრეპარატების სახით.
ორეხოვო (მოსკოვის მეტრო)
დომოდედოვსკაია (Домодедовская) — მოსკოვის მეტროპოლიტენის სადგური. მდებარეობს ზამოსკვორეცკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1985 წელს.
რესურსები ინტერნეტში
კატეგორია:მოსკოვის მეტროსადგურები
თაზანოვჯი
თაზანოვჯი (Tazanovdzhi) — სოფელი აზერბაიჯანში, აღსუს რაიონში.
რესურსები ინტერნეტში
კატეგორია:აღსუს რაიონის სოფლები
ორიგინალური დიზაინის შემქმნელი
ორიგინალური დიზაინის შემქმნელი (Odm) (Original design manufacturer) — კომპანია, რომელიც შეიმუშავებს და შემდეგ აწარმოებს ამ შემუშავებულ პროდუქტს, რომელიც საბოლოოდ სხვა ფირმის მიერ იყიდება. ასეთი კომპანიები საშუალებას აძლევს ფირმას, რომელიც ფლობს ან ლიცენზირებს ბრენდს, აწარმოოს პროდუქცია (დამატებით ან მხოლოდ) ქარხნის ორგანიზაციაში ან მართვაში ჩართვის გარეშე. ორიგინალური დიზაინის მწარმოებლები გაიზარდა ბოლო წლებში და, 2015 წლიდან, ბევრს აქვს ისეთი მასშტაბი, რომ აწარმოოს შიდა წარმოება იმ პროდუქტებისთვის, რომლებიც ბრენდირებულია მყიდველი ფირმის მიერ. ეს არის კონტრაქტის მწარმოებლისგან განსხვავებით.
ეს მოდელი განსაკუთრებით გამოიყენება საერთაშორისო ვაჭრობაში, სადაც ადგილობრივი ორიგინალური დიზაინის მწარმოებელი გამოიყენება საქონლის წარმოებისთვის უცხოური კომპანიისთვის, რომელიც ხედავს გარკვეულ უპირატესობას ტრანზაქციაში, როგორიცაა დაბალი შრომა, სატრანსპორტო კავშირები ან ბაზრებთან სიახლოვე. ორიგინალური დიზაინის მწარმოებლის მიერ შემუშავებული/დაპატენტებული ტექნოლოგიები არის პროდუქტის განაწილების მოდელის კიდევ ერთი მიზეზი. ორიგინალური დიზაინის მწარმოებლის მოდელები ასევე გამოიყენება, სადაც ადგილობრივი საკუთრების კანონები კრძალავს უცხოელების მიერ აქტივების პირდაპირ მფლობელობას, რაც საშუალებას აძლევს ადგილობრივ ფირმას აწარმოოს ბრენდი კომპანიისთვის - შიდა ბაზრისთვის ან ექსპორტისთვის.
ამ ტიპის ბიზნესი „აუთსორსინგის“ ნაწილია. მაგალითად: Compal Electronics აწარმოებს ნოუთბუქ კომპიუტერებს და მონიტორებს და მუშაობს როგორც მასობრივი მწარმოებელი მრავალი ბრენდის კომპანიისთვის, რომელსაც ეხმარება დაბალი შრომის ხარჯები, იაფი ტრანსპორტი და ფიზიკური შეყვანის თითქმის სასაქონლო ბუნება (Compal-ის შემთხვევაში, კომპიუტერის კომპონენტები). 2011 წლიდან ტაივანის ორიგინალური დიზაინის მწარმოებლები ქმნიდნენ ყველა ნოუთბუქის ოთხმოცდათოთხმეტ პროცენტს. ზოგიერთი კომპანია, როგორიცაა Flex და Wistron, არის ორიგინალური დიზაინის მწარმოებლები და ელექტრონიკის წარმოების სერვისების მიმწოდებლები.
2016 წლის შემდგომ Nokia phones (HMD ) არის ფირმის მაგალითი, რომელიც ეყრდნობა ორიგინალური დიზაინის მწარმოებლებს. 2019 წლის ბოლოს, იგი გადავიდა ორიგინალური დიზაინის მხოლოდ ერთ მწარმოებელზე დაყრდნობიდან რამდენიმე ორიგინალური დიზაინის მწარმოებელზე.
ინტელექტუალური საკუთრება
ორიგინალური დიზაინის მწარმოებლები ქმნიან საკუთარ ინტელექტუალურ საკუთრებას და ძალიან აქტიურად აპატენტებენ მათ. პატენტების უმეტესობა შეტანილია აშშ-ში, ჩინეთსა და ტაივანში.
სქოლიო
კატეგორია:დიზაინერული კომპანიები კატეგორია:ბრენდები
მერაბ კოპალიანი
მერაბ კოპალიანი (დ. 31 მარტი, 1992) — ქართველი ფეხბურთელი, სხვადასხვა დროს ქობულეთის „შუქურასა“ და ქედის „ბეთლემის“ თავდამსხმელი.
რესურსები ინტერნეტში
კატეგორია:დაბადებული 1992 კატეგორია:ქართველი ფეხბურთელები კატეგორია:ქობულეთის შუქურას ფეხბურთელები კატეგორია:დაბადებული 31 მარტი
ტერორის მთა
რესურსები ინტერნეტში
კატეგორია:ანტარქტიდის ვულკანები
თეიმურაზ კაკალაძე
თეიმურაზ 'თემურ' კაკალაძე (დ. 6 მაისი, 1988) — ქართველი ფეხბურთელი, ქობულეთის „შუქურას“ მეკარე.
რესურსები ინტერნეტში
კატეგორია:დაბადებული 1988 კატეგორია:ქართველი ფეხბურთელები კატეგორია:დაბადებული 6 მაისი კატეგორია:ეროვნული ლიგის ფეხბურთელები
სავაჭრო ნიშანი
სავაჭრო ნიშანი (ან სასაქონლო ნიშანი Trademark) — ინტელექტუალური საკუთრების ტიპი, რომელიც გამოისახება ცნობადი ნიშნით, დიზაინით ან გამოსახულებით. სავაჭრო ნიშნით, რომელიც განსხვავებულია, ადვილად შეიძლება სხვადასხვა პროდუქტის ან მომსახურების იდენტიფიცირება.
მინი|მარჯვნივ| რეგისტრირებული სავაჭრო ნიშნის სიმბოლო მინი|მარჯვნივ| სავაჭრო ნიშნის სიმბოლო
სავაჭრო ნიშნის მფლობელი შეიძლება იყოს ფიზიკური ან იურიდიული პირი, კომერციული ორგანიზაცია. სავაჭრო ნიშანი შეიძლება მოთავსებული იყოს შეფუთვაზე, ეტიკეტზე, ვაუჩერზე ან თვითონ პროდუქტზე.
სავაჭრო ნიშნად შეიძლება იყოს გამოყენებული სიმბოლოები ™ (სავაჭრო ნიშნის სიმბოლო) და ® (დარეგისტრირებული სავაჭრო ნიშნის სიმბოლო). ამასთან, უკანასკნელის გამოყენება შეიძლება მხოლოდ რეგისტრირებული სავაჭრო ნიშნის მფლობელის მიერ.
საქართველოში სასაქონლო ნიშნის რეგისტრაციასთან დაკავშირებულ უფლებებს არეგულირებს:
სქოლიო
კატეგორია:ბრენდები კატეგორია:ინტელექტუალური საკუთრების სამართალი კატეგორია:პროდუქციის მენეჯმენტი კატეგორია:სიმბოლოები კატეგორია:საფირმო ნიშნები
პროგრესული როკის ქრონოლოგია
აქ წარმოდგენილია პროგრესული როკის და მისი ქვეჟანრების მუსიკოსების, ალბომებისა და მოვლენების სია. იგი მოცემულია ათწლეულებთან დაკავშირებული ცალკე სტატიების სახით
პანისა
პანისა  — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-კარინიენის კომარკის შემადგენლობაში. ფართობი — 47,30635კმ². მოსახლეობა — 619 კაცი (2020 წ.).
სქოლიო
კატეგორია:სარაგოსის მუნიციპალიტეტები
სერეციკა-ვეკე
სერეციკა-ვეკე (Sărăţica Veche) — სოფელი მოლდოვაში, ლეოვის რაიონში. მდებარეობს ზღვის დონიდან 91 მეტრზე. 2004 წლის მონაცემებით, მოსახლეობა 350 ადამიანს შეადგენდა.
რესურსები ინტერნეტში
კატეგორია:ლეოვის რაიონის სოფლები
იულგიუჯი
იულგიუჯი (Ülgüc) — სოფელი აზერბაიჯანში, აღსუს რაიონში.მოსახლეობის რაოდენობა 515 კაცი.
სქოლიო
კატეგორია:აღსუს რაიონის სოფლები
მერესანხ IV
მერესანხ IV — ძველი ეგვიპტის დედოფალი მეხუთე დინასტიიდან, ეგვიპტის ძველი სამეფოს პერიოდის დროს. მერესანხ IV ეგვიპტის ფარაონების მენკაუჰორის ან ჯედკარა ისესის მეუღლე, ასევე რაემკას და კაემტჯენეტის დედა იყო.
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის მეხუთე დინასტიის დედოფლები
თენგიზ მოცრაძე
თენგიზ მოცრაძე (დ. 17 დეკემბერი, 1954, ჭიათურა) — ქართველი ინჟინერი, პოლიტიკოსი.
1979 წელს დაამთავრა წითელი დროშის ორდენოსანი ვ. ი. ლენინის სახელობის საქართველოს პოლიტექნიკური ინსტიტუტის სამშენებლო ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი (მაჟორიტარი), საარჩევნო ბლოკი „სოციალისტური პარტია“. 2004-2008 წლებში — საქართველოს მე-6 მოწვევის პარლამენტის წევრი (ჭიათურის მაჟორიტარი), საარჩევნო ბლოკი: საინიციატივო ჯგუფი.
რესურსები ინტერნეტში
კატეგორია:დაბადებული 17 დეკემბერი კატეგორია:დაბადებული 1954 კატეგორია:საქართველოს IV მოწვევის პარლამენტის წევრები კატეგორია:საქართველოს VI მოწვევის პარლამენტის წევრები კატეგორია:საქართველოს პოლიტექნიკური ინსტიტუტის კურსდამთავრებულები (1979) კატეგორია:ჭიათურაში დაბადებულები თენგიზ
კრასნოგვარდეისკაია (მოსკოვის მეტრო)
რესურსები ინტერნეტში
კატეგორია:მოსკოვის მეტროსადგურები
მერი არჩერი
დემი მერი დორინ არჩერი (Mary Archer; დ. 22 დეკემბერი, 1944, ინგლისი, სარის საგრაფო) — ბრიტანელი მეცნიერი, სპეციალობით მზის ენერგიის გარდაქმნაში.
ახალგაზრობა და განათლება
მერი ვედენი დაიბადა ეფსომში, სარის საგრაფოში 1944 წლის დეკემბერში. მამისი იყო ჰაროლდ ვეიდენი პროფესიით ბუღალტერი და დედა დორინ კოქსი, ის იყო მათი უმცროსი ქალიშვილი. მისმა მშობლებმა 1937 წელს იქორწინეს .მერი ვედენი ჩელტენჰემის ქალთა კოლეჯში სწავლობდა, მანამდე სანამ ოქსფორდის წმინდა ანას კოლეჯში ქიმიის შესწავლას დაიწყებდა. მან ასევე განათლება მიიღო  ლონდონის საიმპერატორო კოლეჯში - სადოქტორო პროგრამა ფიზიკურ ქიმიაში.
კარიერა
ოქსფორდის უნივერსიტეტში სწავლის დასრულების შემდგომ, მერი ვედენი მუშაობდა სამეცნიერო მკვლევარად სერ ჯორჯ პორტერის ხელმძღვანელობით ლონდონის სამეფო ინსტიტუტში. სწორედ ამ პერიოდში დაინტერესდა იგი ფოტოელექტროქიმიით, სწორედ ამ თემაზე მას არაერთი ნაშრომი ეკუთვნის, აგრეთვე აღნიშნულ თემასთან დაკავშირებით კითხულობდა ლექციებს.
1988 წლიდან 2000 წლამდე მერი არჩერი იყო ეროვნული ენერგიის ფონდის თავმჯდომარე, რომელიც ხელს უწყობს შენობებში ენერგიის გამოყენების გაუმჯობესებას. მოგვიანებით თავადვე გახდა მისი პრეზიდენტი და ამჟამად მისი მფარველია. მერი არჩერი აგრეთვე არის გაერთიანებული სამეფოს მზის ენერგიის საზოგადოების პრეზიდენტი, მასვე 2002 წელს მიენიჭა ინსტიტუტის მელშეტის მედალი.
მან დაწერა და მონაწილეობა მიიღო მზის ენერგიის სხვადასხვა მოცულობის მუშაობაში, მათ შორის გამოსარჩევია: მზის ენერგიის გარდაქმა ფოტოქიმიური და ფოტოელექტროქიმიური მიდგომებით, რომელთა დაწერას 15 წელი დასჭირდა.
1994 წელს ლედი არჩერი იყო „Anglia Television“-ის აღმასრულებელი დირექტორი. ლონდონის საფონდო ბირჟისგან მიღებული ცნობების შემდეგ, 1994 წლის 8 თებერვალს ვაჭრობისა და მრეწველობის დეპარტამენტმა დანიშნა ინსპექტორები, რათა შეესწავლათ გარკვეული პირების, მათ შორის მისი მეუღლის შესაძლო დარღვევები, თუმცა მათი ბრალეულობა გამოძიებით არ დადგინდა.
მერი არჩერი 2012 წლამდე 10 წლის განმავლობაში იყო კემბრიჯის უნივერსიტეტის ჰოსპიტალსის „NHS Foundation Trust“–ის თავმჯდომარე. უფრო ადრე კი იყო ადენბრუკის საავადმყოფოს აღმასრულებელი დირექტორი (1993–1999).
2007 წელს მას მიენიჭა ირლანდიის ქიმიის ინსტიტუტის ევა ფილბინის პრემია.
წლების განმავლობაში მერი არჩერი ხელმძღვანელობდა კემბრიჯის უნივერსიტეტის ჯანმრთელობის პარტნიორების დამფუძნებელთა საბჭოს.
2020 წლის 24 თებერვალს დემი მერი დაინიშნა ბუკინგემის უნივერსიტეტის კანცლერად.
ჯილდოები
მერი არჩერი 2012 წლის დედოფალ ელისაბედ II-ის საუბილეო საპატიო სიაში, არჩეული იქნა დეიმ მეთაურად და დაჯილდოვდა ბრიტანეთის იმპერიის ორდენით, ეროვნული ჯანდაცვის სიტემაში გაწეული ღვაწლისათვის.
სქოლიო
კატეგორია:ინგლისელი ქალი ქიმიკოსები კატეგორია:ინგლისელი ქიმიკოსები კატეგორია:ინგლისელი მეცნიერები კატეგორია:დაბადებული 1944 კატეგორია:ბრიტანელი ბარონესები კატეგორია: XX საუკუნის ქიმიკოსები
ტოსოსი
ტოსოსი  — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-კარინიენის კომარკის შემადგენლობაში. ფართობი — 68,646595 კმ². მოსახლეობა — 183 კაცი (2020 წ.).
სქოლიო
კატეგორია:სარაგოსის მუნიციპალიტეტები
ითან ჰოუკი
ითან ჰოუკი (Ethan Hawke; 6 ნოემბერი, 1970, ოსტინი) — ამერიკელი მსახიობი, რეჟისორი, სცენარისტი და მწერალი. პოპულარული გახდა ფილმით „მკვდარი პოეტების საზოგადოება.“ 1992 წლიდან მოღვაწეობს თეატრშიც.
რესურსები ინტერნეტში
კატეგორია:დაბადებული 6 ნოემბერი კატეგორია:დაბადებული 1970 კატეგორია:XX საუკუნის ამერიკელი მამაკაცი მსახიობები კატეგორია:XX საუკუნის ამერიკელი რომანისტები კატეგორია:XXI საუკუნის ამერიკელი მამაკაცი მსახიობები კატეგორია:XXI საუკუნის ამერიკელი რომანისტები კატეგორია:ნიუ-იორკელი აქტივისტები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი რომანისტები კატეგორია:ამერიკელი მამაკაცი სცენარისტები კატეგორია:ამერიკელი ლგბტ მოძრაობის აქტივისტები კატეგორია:მამაკაცი ფემინისტები კატეგორია:ნიუ-იორკის უნივერსიტეტის კურსდამთავრებულები კატეგორია:Obie-ის ჯილდოს მფლობელები
მერესანხ II
მერესანხ II — ძველი ეგვიპტის დედოფალი მეოთხე დინასტიიდან, ეგვიპტის ძველი სამეფოს პერიოდის დროს. მერესანხ II ეგვიპტის პრინცის ჰორბაეფის და ფარაონების ჯედეფრეს და ხეფრენის მეუღლე, ასევე ნეფერტკაუ III-ის, ნებთი-ტეპიტესის და ჯათის დედა იყო.
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის მეოთხე დინასტიის დედოფლები
სერეციკა-ნოუე
სერეციკა-ნოუე (Sărăţica Nouă) — სოფელი მოლდოვაში, ლეოვის რაიონში. მდებარეობს ზღვის დონიდან 78 მეტრზე. 2004 წლის მონაცემებით, მოსახლეობა 760 ადამიანს შეადგენდა.
რესურსები ინტერნეტში
კატეგორია:ლეოვის რაიონის სოფლები
ვილიანუევა-დე-უერვა
ვილიანუევა-დე-უერვა (Villanueva de Huerva, Villanueva de la Uerba) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-კარინიენის კომარკის შემადგენლობაში. ფართობი — 78,378451 კმ². მოსახლეობა — 434 კაცი (2020 წ.).
სქოლიო
კატეგორია:სარაგოსის მუნიციპალიტეტები
სორსოგონის პროვინცია
სორსოგონის პროვინცია (ტაგ: Lalawigan ng Sorsogon; ბიკ: Probinsya kan Sorsogon) — ფილიპინების ერთ-ერთი პროვინცია. მდებარეობს ბიკოლის რეგიონში, კუნძულ ლუსონის უკიდურეს სამხრეთ ნაწილში. პროვინცია იყოფა 14 მუნიციპალიტეტად და ერთ ქალაქად. მოიცავს 541 ბარანგაის. პროვინციის დედაქალაქია სორსოგონი. ჩრდილოეთიდან ალბაის პროვინცია ესაზღვრება.
სორსოგონი ბიკოლის ნახევარკუნძულის ბოლოში მდებარეობს. სამხრეთ-აღმოსავლეთით სან-ბერნარდინოს სრუტის გადაღმა სამარის კუნძული მდებარეობს. სორსოგონოს პროვინციის მოსახლეობას სორსოგენიოებს უწოდებენ.
გეოგრაფია
სორსოგონის ფართობი 2 119.01 კმ²-ია. იგი კუნძულ ლუსონზე, ბიკოლის ნახევარკუნძულის სამხრეთ-აღმოსავლეთ ნაწილში მდებარეობს. სორსოგონის ჩრდილოეთით ალბაის პროვინცია მდებარეობს, აღმოსავლეთით — ფილიპინის ზღვა, სამხრეთით — სან-ბერნარდინოს სრუტე, დასავლეთით და ჩრდილო-დასავლეთით — ტიკაო და ბურიასის უღელტეხილი. პროვნციის ცენტრალურ ნაწილში სორსოგონის ყურეა შეჭრილი.
პროვინციას არათანაბარი ტოპოგრაფია ახასიათებს. პროვინციის მუნიციპალიტეტებიდან მხოლოდ იროსინს არ აქვს ზღვაზე გასასვლელი. მუნიციპალიტეტები და ქალაქები ასფალტისა და ბეტონის გზებითაა დაკავშირებული. პროვინციის ჩრდილო-აღმოსავლეთ, სამხრეთ-აღმოსავლეთ და დასავლეთ ნაწილში მთებია გადაჭიმული. სორსოგონის უმაღლესი მთა ბულუსანია, რომელიც ზღვის დონიდან 1 560 მეტრის სიმაღლეზე მდებარეობს.
პროვინციის ერთადერთი სახმელეთო მეზობელი ალბაის პროვინციაა. სორსოგონი ვისაიასისა და მინდანაოს კუნძულებისკენ გასასვლელს წარმოადგენს. პროვინცია 14 მუნიციპალიტეტად, ერთ ქალაქად და 541 ბარანგაიდ იყოფა.
კლიმატი
ყოველწლიურად პროვინციაში 5-დან 10-მდე ტაიფუნი ხდება. ყველაზე ცნობილი ტაიფუნი (სუპერტაიფუნი ნინა) 1987 წელს დაატყდა პროვინციას თავს და მასიური ტალღები წარმოქმნა სორსოგონის ყურეში.
დემოგრაფია
2015 წლის აღწერით სორსოგონის მოსახლეობა 792 949 ადამიანს შეადგენს. მოსახლეობის სიმჭიდროვის მაჩვენებელი 370 ადამიანია 1 კვ. კმ-ზე.
პროვინციიის ხუთი ყველაზე დასახლებული ქალაქი/მუნიციპალიტეტია: სორსოგონი (168 110), ბულანი (100 076), პილარი (74 564), გუბატი (59 534) და კასტილია (57 827). ყველაზე მცირე მოსახლეობა სანტა-მაგდალენის მუნიციპალიტეტს ჰყავს.
2007 წლის აღწერით პროვინციაში 704 024 შინამეურნეობა იყო. მოსახლეობის 51.1%-ს კაცები, ხოლო 48.9%-ს ქალები შეადგენდნენ. იმავე წლის მონაცემებით, ამომრჩეველთა რაოდენობა 369 204 ადამიანს (პროვინციის მოსახლეობის 52.1%) შეადგენდა.
ენები
პროვინციის მოსახლეობის უმრავლესობა ბიკოლურ ენაზე საუბრობს. დამწერლობით ბიკოლურ ენას ბიკოლ ნაგა ეწოდება. გარდა ამისა, განსაზღვრული ადგილების შესაბამისად ბიკოლურ ენას თავისებურებები ახასიათებს. მაგალითად, ბაკონში, პრიეტო-დიასსა და მაგალანესში მცხოვრები მოსახლეობა ალბაის ბიკოლურ ვარიანტზე საუბრობს. სორსოგონში, კასიგურანსა და ჯუბანში ბიკოლური ენა ჰილიგაინონს წააგავს, რომელზეც ძირითადად დასავლეთ ვისაიასში, კუნძულ ნეგროსის რეგიონსა და სამხრეთ-დასავლეთ მასბატეში საუბრობენ. პროვინციის მოსახლეობა ფართოდ იყენებს ინგლისური და ფილიპინურ ენას.
რელიგია
სორსოგონის მოსახლეობის უმრავლესობა (დაახლოებით 93%) კათოლიკური აღმსარებლობისაა. სორსოგონის ეპარქია თავდაპირველად ნუევა-კასერესის არქიეპარქიის შემადგენლობაში შედიოდა, თუმცა 1951 წლის 29 ივნისს ცალკე ეპარქიად ჩამოყალიბდა და მასბატეს ტერიტორიაც მოიცვა. 1968 წლის 23 ივნისს მასბატე ცალკე ეპარქიას მიეკუთვნა. ამჟამად სორსოგონის ეპარქია სორსოგონის მთელ პროვინციას და მის პროვინციულ დედაქალაქს მოიცავს.
ფესტივალები
პროვინციი მკვიდრების დიდი ნაწილი ბიკოლური და ბისაკოლის ეთნოლინგვისტური ჯგუფების წარმომადგენელია. სორსოგინიოები რომული კატოლიციზმის მიმდევრები არიან და წელიწადში უამრავ დღესასწაულს აღნიშნავენ. მუნიციპალიტეტებს და ქალაქს საკუთარი მფარველი წმინდანები ჰყავთ, რომელთა საპატივცემულოდაც რელიგიურ დღესასწაულებს მართავენ. ქალაქ სორსოგონში წმინდა პეტრესა და პავლეს საპატივცემულოდ ყოველწლიურად 28-29 იანვარს იმართება ფიესტა. გუბათში ფიესტა 13 ივნისს აღინიშნება.